《次韵陈侍郎李察院潇湘八景图 洞庭秋月》
宋代·喻良能

洞阔乾坤日夜浮，月明天净最宜秋。何人独卧清风里，万顷烟波一叶舟。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。